Rikunarita-ORG/Wikinium huggingface dataset:
# เจอรัลดีน เพจ

| เจอรัลดีน เพจ |
| --- |
| เพจในปี ค.ศ. 1956 |
| เกิด | (1924-11-22)22 พฤศจิกายน ค.ศ. 1924 เคิร์กสวิลล์ รัฐมิสซูรี สหรัฐ |
| เสียชีวิต | 13 มิถุนายน ค.ศ. 1987(1987-06-13) (62 ปี) นครนิวยอร์ก สหรัฐ |
| สาเหตุเสียชีวิต | หัวใจล้ม |
| การศึกษา | สถาบันศิลปะแห่งชิคาโก (BFA) |
| ปีปฏิบัติงาน | 1945-1987 (ละครเวที) 1952-1987 (ภาพยนตร์ & โทรทัศน์) |
| คู่สมรส | อเล็กซานเดอร์ ชไนเดอร์  (สมรส 1954–1957) ริป ทรอน  (สมรส 1963) |
| บุตร | 3, รวมถึง อังเกลีกา เพจ |

**เจอรัลดีน ซู เพจ** (อังกฤษ: *Geraldine Sue Page*; เกิด 22 พฤศจิกายน ค.ศ. 1924 – 13 มิถุนายน ค.ศ. 1987) เป็นนักแสดงชาวอเมริกัน เธอได้รับการยกย่องจากการแสดงละครบรอดเวย์ ตลอดจนภาพยนตร์ฮอลลีวูดและรายการทางโทรทัศน์มากมาย เพจได้รับรางวัลออสการ์หนึ่งครั้ง (จากการเสนอชื่อแปดครั้ง) ไพรม์ไทม์เอ็มมีอะวอดส์สองครั้ง รางวัลลูกโลกทองคำสองครั้ง รางวัลแบฟตาหนึ่งครั้ง และถูกเสนอชื่อเข้าชิงรางวัลโทนีสี่ครั้ง

เพจเกิดในเคิร์กสวิลล์ รัฐมิสซูรี เธอเข้าศึกษาที่สถาบันศิลปะแห่งชิคาโกและกับอูทา ฮาเกิน และลี สตราสเบิร์ก ในนครนิวยอร์ก ก่อนที่จะผ่านการทดสอบหน้ากล้องและได้รับเครดิตเป็นครั้งแรกในภาพยนตร์ตะวันตกเรื่อง *ฮอนโด* (1953) ซึ่งทำให้เธอได้รับการเสนอชื่อเข้าชิงรางวัลออสการ์เป็นครั้งแรกในสาขานักแสดงสมทบหญิงยอดเยี่ยม หลังจากนั้นเธอถูกขึ้นบัญชีดำในสตูดิโอภาพยนตร์ของฮอลลีวูด จากการมีส่วนเกี่ยวข้องกับฮาเกินและถูกปฏิเสธงานในวงการภาพยนตร์เป็นเวลากว่า 8 ปี เพจยังคงปรากฏตัวในโทรทัศน์และบนเวที และได้รับการเสนอชื่อชิงรางวัลโทนีเป็นครั้งแรก จากการแสดงของเธอใน *สวีตเบิร์ดออฟยูธ* (1959–60) เธอยังกลับมาเล่นบทบาทเดิมในภาพยนตร์ดัดแปลง ค.ศ. 1961 ซึ่งทำให้เธอได้รับรางวัลลูกโลกทองคำ

เธอได้รับการเสนอชื่อเข้าชิงรางวัลออสการ์เพิ่มสำหรับการแสดงของเธอใน *ยูร์อะบิกบอยนาว* (1966) และ *พีต 'เอ็น' ทิลลี* (1972) ตามมาด้วยการเข้าชิงรางวัลโทนี จากการแสดงในละครเวทีเรื่อง *แอ็บเสิร์บเพอร์สันซิงกูลาร์* (1974–75) ภาพยนตร์เรื่องอื่น ๆ ที่เธอปรากฏในช่วงเวลานั้นคือ ภาพยนตร์ระทึกขวัญเรื่อง *วอตเอเวอร์แฮปเพนทูแอนทอลิซ?* (1969) คู่กับรูธ กอร์ดอน และ *เล่ห์ลวง พิศวาส ปรารถนา* (1971) คู่กับคลินต์ อีสต์วุด ในปี ค.ศ. 1977 เธอพากย์เสียงให้ตัวละคร มาดามเมดูซา ในภาพยนตร์ของวอลต์ดิสนีย์เรื่อง *หนูหริ่งหนูหรั่งผจญเพชรตาปีศาจ* ตามด้วยบทบาทในภาพยนตร์ของวูดดี อัลเลนเรื่อง *อินทีเรียส์* (1978) ซึ่งทำให้เธอได้รับรางวัลแบฟตา สาขานักแสดงนำหญิงยอดเยี่ยมในบทสนับสนุน

หลังจากได้รับการบรรจุเข้าสู่หอเกียรติยศโรงละครอเมริกันในปี ค.ศ. 1979 ในฐานะนักแสดงละครเวที เพจกลับมาแสดงละครบรอดเวย์ด้วยการรับบทนำใน *อักแนสออฟก็อด* (1982) ทำให้เธอได้เข้าชิงรางวัลโทนีเป็นครั้งที่สาม เพจได้เข้าชิงรางวัลออสการ์สำหรับการแสดงของเธอใน *สุมหัวปล้นเย้ยนรก* (1984) และ *เดอะทริปทูบาวตีฟูล* (1985) ในเรื่องหลังนี้ทำให้เธอได้รับรางวัลในสาขานักแสดงนำหญิงยอดเยี่ยม เพจเสียชีวิตที่นครนิวยอร์ก ค.ศ. 1987 ในระหว่างที่ละครบรอดเวย์เรื่อง *บลายต์สปีริต* กำลังเปิดรอบใหม่ การแสดงจากละครเรื่องนี้ทำให้เธอได้เข้าชิงรางวัลโทนีเป็นครั้งที่สี่

## อ้างอิง

## แหล่งข้อมูลอื่น

* เจอรัลดีน เพจ ที่อินเทอร์เน็ตบรอดเวย์ดาตาเบส
* เจอรัลดีน เพจ ที่อินเทอร์เน็ตมูวีเดตาเบส
* เจอรัลดีน เพจ เก็บถาวร 2016-04-17 ที่ เวย์แบ็กแมชชีน ที่อินเทอร์เน็ตออฟบรอดเวย์ดาตาเบส

**ทรัพยากรทางวิชาการ เอกสารของเจอรัลดีน เพจ ที่มหาวิทยาลัยเยล แสดงภาพดิจิทัล (รูปครอบครัวและเอกสารอื่น ๆ)
* เจอรัลดีน เพจ ที่มหาวิทยาลัยวิสคอนซิน แมดิสัน

**วีดิทัศน์ คำกล่าวรับรางวัลของเพจ ในงานประกาศผลรางวัลออสการ์ ครั้งที่ 58
# เดนนิส ฮอปเปอร์

| เดนนิสฮอปเปอร์ |
| --- |
| ภาพในปี 2008 |
| สารนิเทศภูมิหลัง |
| เกิด | (1936-05-17)17 พฤษภาคม ค.ศ. 1936 เดนนิส ลี ฮอปเปอร์ ดอดจ์ซิตี รัฐแคนซัส สหรัฐอเมริกา |
| เสียชีวิต | พฤษภาคม 29, 2010(2010-05-29) (74 ปี) ลอสแอนเจลิส รัฐแคลิฟอร์เนีย สหรัฐอเมริกา |
| คู่สมรส | Brooke Hayward (1961–1969) Michelle Phillips (1970) Daria Halprin (1972–1976) Katherine LaNasa (1989–1992) Victoria Duffy (1996–2010) |
| อาชีพ | นักแสดง ผู้สร้างภาพยนตร์ ศิลปิน |
| ปีที่แสดง | 1955–2010 |

**เดนนิส ลี ฮอปเปอร์** (อังกฤษ: *Dennis Lee Hopper*) (17 พฤษภาคม ค.ศ. 1936 - 29 พฤษภาคม ค.ศ. 2010) เป็นนักแสดง ผู้สร้างภาพยนตร์และศิลปิน ชาวอเมริกัน เมื่อวัยหนุ่มฮอปเปอร์สนใจในการแสดง เขาเข้าศึกษาโรงเรียนนักแสดงที่ แอ็กเตอร์สสตูดิโอ เขามีผลงานแสดงในโทรทัศน์ครั้งแรกในปี 1955 และแสดงในภาพยนตร์ 2 เรื่องที่ร่วมเล่นกับเจมส์ ดีน คือเรื่อง *Rebel Without a Cause* (1955) และ *Giant* (1956) หลังจากนั้นเขาได้แสดงบ่อยครั้งในบทแขกรับเชิญ และในปลายคริสต์ทศวรรษ 1960 แสดงในบทสมทบในภาพยนตร์หลายเรื่อง เขากำกับและแสดงในเรื่อง *Easy Rider* (1969) ซึ่งได้รับรางวัลเทศกาลภาพยนตร์เมืองคานส์ รวมถึงยังได้รับการเสนอชื่อเข้าชิงรางวัลออสการ์ ในสาขาบทดั้งเดิมยอดเยี่ยม ที่เขาร่วมเขียนบทด้วย

หลังจากนั้นเขาไม่สามารถประสบความสำเร็จเป็นเวลาหลายปี จนกระทั่งแสดงในเรื่อง *Apocalypse Now* (1979) ต่อมาเขาแสดงในเรื่อง *Rumble Fish* (1983) และ *The Osterman Weekend* (1983) และต่อมาได้เสียงตอบรับที่ดีในเรื่อง *Blue Velvet* และ *Hoosiers* ที่เรื่องหลังนี้ทำให้เขาได้รับการเสนอชื่อเข้าชิงรางวัลออสการ์สาขานักแสดงสมทบยอดเยี่ยม เขากำกับภาพยนตร์เรื่อง *Colors* (1988) ฮอปเปอร์แสดงในภาพยนตร์ปี 1989 เรื่อง "Flashback" เขายังรับบทตัวร้ายในเรื่อง *Speed* (1994) ผลงานยุคหลัง ๆ ของเขารวมถึงบทนำในซีรีส์ทางโทรทัศน์เรื่อง *Crash*

ฮอปเปอร์เสียชีวิตที่บ้านของเขาที่อยู่ริมชายหาด นอกเมืองลอสแอนเจลิส เมื่อเช้าวันที่ 29 พฤษภาคม ค.ศ. 2010 เนื่องจากมะเร็งต่อมลูกหมาก

ด้านชีวิตส่วนตัว เขาแต่งงานมาแล้ว 5 ครั้ง (รวมถึงแต่งงานกับมิเชลล์ ฟิลิปส์ สมาชิกวงมามาส์แอนด์เดอะพาพาส์ ที่มีชีวิตสมรสเพียง 8 วัน) เขามีอาการติดแอลกอฮอล์และยาเสพติด จนเขาเลิกได้ในคริสต์ทศวรรษ 1980 เขาถูกฟ้องหย่าโดยภรรยาคนที่ 5 โดยวิกตอเรีย ดัฟฟี เมื่อเดือนมกราคม หลังจากสมรสมา 14 ปีและมีลูกสาวด้วยกัน 1 คน

## อ้างอิง
# เอ็ด วูด

| เอ็ด วูด |
| --- |
| เกิด | เอ็ดเวิร์ด เดวิส วูด จูเนียร์ (1924-10-10)10 ตุลาคม ค.ศ. 1924 โพห์คิปซี รัฐนิวยอร์ก สหรัฐ |
| เสียชีวิต | ธันวาคม 10, 1978(1978-12-10) (54 ปี) ลอสแอนเจลิส รัฐแคลิฟอร์เนีย สหรัฐ |
| ชื่ออื่น | แดเนียล เดวิส, แอนน์ โกรา, เอ็ดเวิร์ด ดี. วูด จูเนียร์ |
| อาชีพ | ผู้ผลิตภาพยนตร์ นักประพันธ์, นักแสดง |
| ปีปฏิบัติงาน | ค.ศ. 1947–1978 |
| คู่สมรส | นอร์มา แม็คคาร์ตี (สมรส 1955–1956) (หย่า) เคธี โอฮารา (สมรส 1959–1978) |
|  |
| ยศที่ได้รับการแต่งตั้ง |
| รับใช้ | สหรัฐ |
| แผนก/สังกัด | นาวิกโยธินสหรัฐ |
| ประจำการ | 1942–46 |
| ชั้นยศ | สิบโท |
| การยุทธ์ | สงครามโลกครั้งที่สอง:
* การทัพกัวดัลคะแนล
* ยุทธการที่ตาราวา
 |
|  |

**เอ็ดเวิร์ด เดวิส วูด จูเนียร์** (อังกฤษ: *Edward Davis Wood Jr.*,10 ตุลาคม ค.ศ. 1924 – 10 ธันวาคม ค.ศ. 1978) หรือรู้จักในชื่อ **เอ็ด วูด** (Ed Wood) เป็นผู้ผลิตภาพยนตร์ นักแสดง และนักประพันธ์ชาวอเมริกัน

ในคริสต์ทศวรรษ 1950 วูดผลิตภาพยนตร์หนังทุนต่ำประเภทบันเทิงคดีแนววิทยาศาสตร์ สุขนาฏกรรม และสยองขวัญจำนวนมาก ในคริสต์ทศวรรษ 1960 และ 1970 เขาผลิตภาพยนตร์แนวแสวงหาผลประโยชน์ทางเพศและเขียนนวนิยายแนวอาชญากรรม สยองขวัญ และลามกกว่า 80 เรื่องในนิตยสารพัลป์ ใน ค.ศ. 1975 เขาได้รับรางวัลไก่งวงทองคำในฐานะผู้กำกับยอดแย่ตลอดกาลซึ่งได้รับความสนใจต่องานของเขาจากสาธารณชน อาชีพการงานและวิธีการที่ไร้รสนิยมของวูดส่งผลให้เขาและภาพยนตร์ของเขาได้รับความสนับสนุนจากกลุ่มเกิดวิสัย

หลังจากการตีพิมพ์ชีวประวัติปากเปล่าของวูดในชื่อ *ฝันร้ายแห่งความปิติยินดี: ชีวิตและศิลปะของเอ็ดเวิร์ด ดี. วูด จูเนียร์* (*Nightmare of Ecstasy: The Life and Art of Edward D. Wood Jr.*) โดยรูดอล์ฟ เกรย์ ใน ค.ศ. 1992 สาธารณชนได้ให้ความสนใจต่อวูดมากขึ้นนำไปสู่การสร้างภาพยนตร์ชีวประวัติของวูดเรื่อง *จะห่วยจะชุ่ย พี่ขอลุยด้วยใจ (Ed Wood)* ใน ค.ศ. 1994 โดยผู้กำกับทิม เบอร์ตัน และรับบทแสดงนำโดยจอห์นนี เดปป์ซึ่งรับบทวูด ภาพยนตร์ได้รับรางวัลอะแคเดมีสองรางวัล

## อ้างอิง
# เอลเมอร์ ฟัดด์

| เอลเมอร์ เจ. ฟัดด์ |
| --- |
| ตัวละครใน *ลูนีทูนส์/เมอร์รีเมโลดีส์* |
| ปรากฏตัวครั้งแรก | *Little Red Walking Hood* (6 พฤศจิกายน 1937 (1937-11-06)) (รุ่นต้นแบบ) *The Isle of Pingo Pongo* (28 พฤษภาคม 1938 (1938-05-28)) (รุ่นทางการ) |
| สร้างโดย | เท็กซ์ เอเวอรี ชัค โจนส์ |
| ให้เสียงโดย | เมล แบลงก์ (ค.ศ. 1937–1940, 1942, 1946, 1950, 1954, 1956–1957, 1959–1989) แดนนี เว็บบ์ (ค.ศ. 1938–1939) รอย โรเจอร์ส (ค.ศ. 1938, เสียงร้องเพลงใน *A Feud There Was*) อาร์เทอร์ คิว. ไบรอัน (ค.ศ. 1940–1959) แฟรงก์ แกรแฮม (ค.ศ. 1944) เดฟ แบร์รี (ค.ศ. 1958) ฮัล สมิธ (ค.ศ. 1960–1965) พอล คุห์น (ค.ศ. 1989) เจฟฟ์ เบิร์กแมน (ค.ศ. 1990–1992, 1997, 2002–2004, 2013–ปัจจุบัน) เกร็ก เบอร์สัน (ค.ศ. 1990–2001) โจ อลาสกีย์ (ค.ศ. 1992, 2000) แฟรงก์ เวลเกอร์ (ค.ศ. 1993, 1995) บิลลี เวสต์ (ค.ศ. 1996–2015) ทอม เคนนี (ค.ศ. 2004–2005) ไบรอัน ดรัมมอนด์ (*เบบี้ลูนีย์ทูนส์*; ค.ศ. 2002) เอริค เบาซา (ค.ศ. 2018, 2021–ปัจจุบัน) |
| ข้อมูลในเรื่อง |
| นามแฝง | เอลเมอร์, เอลเมอร์ ฟัดด์ (ชื่อเต็ม), เอลเมอร์ เจ. ฟัดด์ |
| สายพันธุ์ | มนุษย์ |
| เพศ | ชาย |
| อาชีพ | นักล่า |
| ญาติ | ลูอี (ลุง), จัดด์ (ลุง), เอเล็กโตร เจ. ฟัดด์ (ทายาท) |

**เอลเมอร์ เจ.ฟัดด์** (อังกฤษ: Elmer J. Fudd) เป็นตัวละครการ์ตูนแอนิเมชันในซีรีส์ของวอร์เนอร์บราเธอร์สชุด *ลูนีทูนส์* และ *เมอร์รีเมโลดีส์* เขาเป็นที่รู้จักในฐานะศัตรูคู่อาฆาตของ บักส์ บันนี เป้าหมายหลักของเอลเมอร์คือการออกล่าบักส์ แต่แผนการของเขามักจะลงเอยด้วยการทำให้ตนเองได้รับบาดเจ็บสาหัส หรือส่งผลกระทบต่อตัวละครฝ่ายตรงข้ามตัวอื่น ๆ แทน เอลเมอร์มีเอกลักษณ์เฉพาะตัวคือความผิดปกติในการออกเสียงที่เรียกว่า ภาวะลิ้นคับปาก (Rhotacism) โดยเขาจะออกเสียงพยัญชนะตัว R และ L เป็นเสียง W แทน ทำให้เขาเรียก บักส์ บันนี ว่า "สกรูวี" (scwewy - เจ้าเพี้ยน) หรือ "แรสคอลลี แรบบิท" (wascawwy wabbit - เจ้ากระต่ายตัวแสบ) วลีเด็ดที่เป็นที่จดจำมากที่สุดคือ "ชู่ววว เงียบ ๆ หน่อย ผมกำลังล่ากระต่ายอยู่" (Shhh. Be vewy, vewy quiet, I'm hunting wabbits) พร้อมกับเสียงหัวเราะที่เป็นเอกลักษณ์ประจำตัว

ผลงานตอนสั้นของเอลเมอร์ ฟัดด์ ที่ได้รับการยกย่องมากที่สุด ได้แก่ ผลงานของ ชัค โจนส์ ในตอน *What's Opera, Doc?*, การ์ตูนล้อเลียนโอเปร่าของ โจอากีโน รอสซีนี เรื่อง *Rabbit of Seville* และการ์ตูนชุด "ไตรภาคการล่า" (Hunting Trilogy) ซึ่งประกอบด้วยตอน *Rabbit Fire*, *Rabbit Seasoning* และ *Duck! Rabbit, Duck!* โดยเป็นการประชันบทบาทระหว่างเอลเมอร์, บักส์ บันนี และ แดฟฟี ดัก นอกจากนี้ ในช่วงแรกเริ่มของประวัติศาสตร์แอนิเมชันวอร์เนอร์บราเธอร์ส เคยมีตัวละครต้นแบบชื่อ **เอกก์เฮด** (Egghead) ซึ่งมีบุคลิกและลักษณะบางอย่างคล้ายคลึงกับเอลเมอร์ ก่อนที่ตัวละครจะถูกพัฒนาจนมีรูปลักษณ์ที่สมบูรณ์และเป็นที่รู้จักในวงกว้างในเวลาต่อมา

## อ้างอิง
# วิลเลียม เอช. ซูเวิร์ด

| วิลเลียม เอช. ซูเวิร์ด |
| --- |
| William H. Seward |
|  |
|  |
| รัฐมนตรีว่าการกระทรวงการต่างประเทศแห่งสหรัฐอเมริกา คนที่ 24 |
| **ดำรงตำแหน่ง** March 5, 1861 – March 4, 1869 |
| ประธานาธิบดี | Abraham Lincoln Andrew Johnson |
| ก่อนหน้า | Jeremiah S. Black |
| ถัดไป | Elihu B. Washburne |
| ผู้ว่าการรัฐนิวยอร์ก คนที่ 12 |
| **ดำรงตำแหน่ง** January 1, 1839 – December 31, 1842 |
| รักษาการแทน | Luther Bradish |
| ก่อนหน้า | William L. Marcy |
| ถัดไป | William C. Bouck |
| สมาชิกวุฒิสภาสหรัฐ จาก New York |
| **ดำรงตำแหน่ง** March 4, 1849 – March 3, 1861 |
| ก่อนหน้า | John A. Dix |
| ถัดไป | Ira Harris |
|  |
| ข้อมูลส่วนบุคคล |
| เกิด | (1801-05-16)16 พฤษภาคม ค.ศ. 1801 Florida, ออเรนจ์, Florida, New York, U.S. |
| เสียชีวิต | ตุลาคม 10, 1872(1872-10-10) (71 ปี) Auburn, New York, U.S. |
| ศาสนา | Episcopalian |
| พรรคการเมือง | วิก, ริพับลิกัน |
| คู่สมรส | Frances Adeline Seward |
| บุตร | Augustus Henry Seward Frederick William Seward Cornelia Seward William Henry Seward, Jr. Frances Adeline Seward Olive Risley Seward (adopted) |
| ศิษย์เก่า | Union College |
| วิชาชีพ | ทนายความ, Land Agent, นักการเมือง |
| ลายมือชื่อ |  |
|  |

วิลเลียม เอช. ซูเวิร์ด.
**วิลเลียม เอช. ซูเวิร์ด** (อังกฤษ: *William Henry Seward*) (16 เมษายน, พ.ศ. 2344 – 10 ตุลาคม, พ.ศ. 2415) เป็นอดีตผู้ว่าการรัฐนิวยอร์กและอดีต รัฐมนตรีว่าการกระทรวงการต่างประเทศ ในช่วงที่ อับราฮัม ลินคอล์น และ แอนดรูว์ จอห์นสัน ดำรงตำแหน่ง ประธานาธิบดีแห่งสหรัฐอเมริกา
# ลัทธิมอนโร

เจมส์ มอนโร ประธานาธิบดี คนที่ 5 ของสหรัฐอเมริกา
**ลัทธิมอนโร** (อังกฤษ: *Monroe Doctrine*) คือแถลงการณ์ที่ตั้งชื่อตามอดีตประธานาธิบดีสหรัฐอเมริกา เจมส์ มอนโร ที่ได้แถลงการณ์ไว้เมื่อวันที่ 2 ธันวาคม ค.ศ. 1823 โดยกล่าวถึงจุดมุ่งหมายที่จะนำพาประเทศให้อยู่ในความ *สงบ* และ *โดดเดี่ยว* และไม่ต้องการให้ชาติยุโรปเข้ามาแทรกแซงทางด้านการเมือง หรือแสวงหาดินแดนในทวีปอเมริกา ซึ่ง อังกฤษ ฝรั่งเศส ปรัสเซีย รัสเซีย และ จักรวรรดิออสเตรีย-ฮังการี ให้ความช่วยเหลือทางการทหารแก่สเปน ในการปราบกบฏอาณานิคมทั้งในอเมริกาเหนือและอเมริกาใต้ อันเป็นความพยายามของชาติต่าง ๆ ในการแสวงหาโอกาสครองครองดินแดนในแถบนี้

แถลงการณ์ฉบับนี้เป็นนโยบายต่างประเทศของสหรัฐ มีหลักการณ์สำคัญดังนี้

1. สหรัฐอเมริกาจะไม่ยุ่งเกี่ยวกับอาณานิคมของสเปนในทวีปอเมริกา
2. ถ้าประเทศใดในทวีปยุโรปเข้ามายุ่งเกี่ยว กดขี่ประเทศในอเมริกา สหรัฐอเมริกาจะถือว่าการกระทำของประเทศนั้น เป็นภัยคุกคามต่อสันติภาพ และ ความปลอดภัยของสหรัฐอเมริกา
3. สหรัฐอเมริกาจะไม่ยอมให้ประเทศใดในทวีปยุโรปเข้ามาแสวงหาอาณานิคมในทวีปอเมริกาอีกต่อไป
4. สหรัฐอเมริกาจะไม่ยุ่งเกี่ยวกับกิจการภายในประเทศของทวีปยุโรป
# สหภาพประชาธิปไตยสากล

สหภาพประชาธิปไตยสากล|  |
| ก่อตั้ง | 24 มิถุนายน 1983 (1983-06-24) |
| วัตถุประสงค์ | สหพันธ์โลกของพรรคการเมืองฝ่ายขวากลาง/ฝ่ายสายกลางถึงอนุรักษนิยม |
| สํานักงานใหญ่ | มิวนิก รัฐไบเอิร์น ประเทศเยอรมนี |
| ภูมิภาคที่รับผิดชอบ  | ทั่วโลก |
| สมาชิก  | พรรคการเมือง 84 พรรคและองค์การ 8 แห่ง |
| ภาษาทางการ | อังกฤษ |
| ประธาน | สตีเฟน ฮาร์เปอร์ (พรรคอนุรักษนิยมแคนาดา) |
| รองประธาน | ไบรอัน ลัฟเนน (พรรคเสรีนิยมออสเตรเลีย) |
| เว็บไซต์ | idu.org |
| ชื่อในอดีต | สหภาพนักประชาธิปไตยสากล (จนถึง ค.ศ. 2023) |

**สหภาพประชาธิปไตยสากล** (อังกฤษ: *International Democracy Union; IDU*, เดิมชื่อ **สหภาพนักประชาธิปไตยสากล** (International Democrat Union) จนถึงเดือนกันยายน ค.ศ. 2023) เป็นพันธมิตรระหว่างประเทศของพรรคการเมืองฝ่ายขวากลางไปจนถึงฝ่ายขวา มีสำนักงานใหญ่อยู่ที่มิวนิก ประเทศเยอรมนี ประกอบด้วยสมาชิกเต็มตัวและสมทบจำนวน 84 ราย จาก 65 ประเทศ มีประธานคือ สตีเฟน ฮาร์เปอร์ อดีตนายกรัฐมนตรีแคนาดา

สหภาพประชาธิปไตยสากลเปิดโอกาสให้พรรคการเมืองอนุรักษนิยมฝ่ายขวากลางทั่วโลกได้สร้างความสัมพันธ์และแลกเปลี่ยนความคิดเห็นที่แตกต่างกันเกี่ยวกับนโยบายสาธารณะและเรื่องที่เกี่ยวข้อง โดยมีเป้าหมายที่ระบุไว้คือการส่งเสริมประชาธิปไตยและนโยบายฝ่ายขวากลางไปทั่วโลก สหภาพประชาธิปไตยสากลมีพรรคสมาชิกที่ทับซ้อนกันอยู่บ้างกับองค์การนักประชาธิปไตยสายกลางสากล แต่องค์การนักประชาธิปไตยสายกลางสากลนั้นมีแนวคิดที่ค่อนข้างเป็นกลางมากกว่า เน้นแนวทางประชาธิปไตยคริสเตียนและประชาคมนิยมมากกว่าสหภาพประชาธิปไตยสากล

องค์กรนี้ก่อตั้งขึ้นในปี ค.ศ. 1983 เพื่อเป็นองค์กรหลักให้แก่สหภาพนักประชาธิปไตยยุโรป สหภาพนักประชาธิปไตยแคริบเบียน และสหภาพนักประชาธิปไตยเอเชียแปซิฟิก โดยเกิดขึ้นตามการกระตุ้นของมูลนิธิค็อนราท อาเดอเนาเออร์และรองประธานาธิบดีสหรัฐอเมริกา จอร์จ เอช. ดับเบิลยู. บุช องค์การนี้ได้ถูกจัดตั้งขึ้นในการประชุมร่วมของสหภาพนักประชาธิปไตยยุโรปและสหภาพนักประชาธิปไตยเอเชียแปซิฟิกที่ลอนดอน สหราชอาณาจักร

## อ้างอิง

## แหล่งข้อมูลอื่น

* เว็บไซต์ทางการ
# จิงเกิลเบลส์

แผ่นหินสลัก รำลึกถึงเจมส์ ลอร์ด เพียร์พอนต์ และเพลง "จิงเกิลเบลส์"
**จิงเกิลเบลส์** (อังกฤษ: *Jingle Bells*) หรือ **เพลงระฆัง** (คาทอลิก) เป็นหนึ่งในเพลงฤดูหนาวที่เป็นที่รู้จักที่สุดในโลก ประพันธ์โดยเจมส์ ลอร์ด เพียร์พอนต์ และมีลิขสิทธิ์ภายใต้ชื่อ "One Horse Open Sleigh" เมื่อวันที่ 16 กันยายน ค.ศ. 1857 ถึงแม้ว่าเพลงนี้จะมีความเกี่ยวข้องกับเทศกาลคริสต์มาสแบบไม่หนีออกจากกัน แต่เพลงนี้ก็ไม่ได้เจาะจงว่าเป็นเพลงคริสต์มาสโดยเฉพาะ

## ประวัติเพลง

"จิงเกิลเบลส์" บันทึกเสียงครั้งแรกโดย เอดิสันเมลควอเตต์ ในปี ค.ศ. 1898 และในปี ค.ศ. 1902 เฮย์เดนควอเตตก็บันทึกเสียงเพลงนี้ ในปี ค.ศ. 1943 บิง ครอสบีและแอนดรูวส์ซิสเตอร์ส บันทึกเสียงเพลง "จิงเกิลเบลส์" ในนามเดกคา 23281 เพลงติดชาร์ตอันดับ 19 และขายได้มากกว่าล้านชุด

"จิงเกิลเบลส์" ได้ถูกศิลปินมาขับร้องมากมายอย่าง แฟรงก์ ซินาตรา, หลุยส์ อาร์มสตรอง, ดู๊ค เอลลิงตัน, เดฟ บรูเบก, เคาน์ เบซี, เรย์ บราวน์, ออสการ์ ปีเตอร์สัน, เอลลา ฟิตซ์เจรัลด์, แนต คิง โคล, ไมค์ ฮอร์สฟอลล์, เดอะฮอปเปอร์ส, บันนีเอ็ม และแอน แฮมป์ตัน แคลลาเวย์ และในปี 2006 คิมเบอร์ลีย์ ล็อก นำเพลงนี้ติดอันดับ 1 บนชาร์ตบิลบอร์ดอเดาต์คอนเทมโพรแรรี

นอกจากนี้ ได้มีการแปลเนื้อเพลงเป็นภาษาไทยโดยประคิณ ชุมสาย ณ อยุธยา เพื่อใช้ในศาสนพิธีคริสตสมภพของคริสตจักรโรมันคาทอลิกในประเทศไทย โดยประพันธ์เป็น 2 บท และท่อนรับอีก 1 บท

## เนื้อเพลง

| **ภาษาอังกฤษ** | **เพลงระฆัง (ฉบับคาทอลิก)** |
| --- | --- |
|  Dashing through the snow
 In a one-horse open sleigh
 O'er the fields we go
 Laughing all the way
 Bells on bob tail ring
 Making spirits bright
 What fun it is to ride and sing
 A sleighing song tonight!
Oh! Jingle bells, jingle bells,
Jingle all the way.
Oh! what fun it is to ride
In a one-horse open sleigh. Hey!
Jingle bells, jingle bells,
Jingle all the way;
Oh! what fun it is to ride
In a one-horse open sleigh. | 1. คริสต์มาสวันประเสริฐ แจ่มเจิดหัวใจสดชื่น
เชิญพี่น้องมาเริงรื่น ให้ครื้นเครงใจสุขล้น
 มาร่วมร้องเพลงขานขับ ประดับสนวาวพราวต้น
 เริงร่าแย้มยิ้มให้คนทุกคน ดุจฟ้าเบื้องบนบันดาล (รับ)
 (รับ) เพลงระฆัง กังวานไกล สดใสและเบิกบาน
 มาขับร้อง ซ้องสาธุการ พระคริสต์กุมารบังเกิดแล้ว
 เพลงระฆัง กังวานไกล สดใสและเบิกบาน
 มาขับร้อง ซ้องสาธุการ พระคริสต์กุมารบังเกิด
 2. นั่นมิใช่ใครอื่น ดาษดื่นน้องพี่ทั่วไป
 ทุกคนทั้งไกลและใกล้ มาร่วมใจกันยินดี
 ในวันพระคริสต์บังเกิด มาเถิดเราสามัคคี
 สนุกร่วมกันสุขสันต์เปรมปรีดิ์ โลกนี้แสนสุขสำราญ (รับ) |

## อ้างอิง
# ลาวีอ็องโรซ

**ลาวีอ็องโรซ** (ฝรั่งเศส: *La vie en rose* แปลว่า *Life through rose-coloured glasses*, ชีวิตมองผ่านแว่นตาสีกุหลาบ หรือ "ชีวิตสีชมพู") เป็นเพลงที่มีชื่อเสียงที่สุดและถือเป็นเพลงประจำตัวของเอดิต ปียัฟ แต่งทำนองโดย ลุยส์ กูกลิเอมี แต่งคำร้องภาษาฝรั่งเศสโดยตัวปียัฟเอง

เดิมปียัฟและทีมงานไม่คิดว่าเพลงนี้จะประสบความสำเร็จ แต่เมื่อออกเผยแพร่ในปี ค.ศ. 1946 กลับเป็นชื่นชอบของผู้ฟัง จนปียัฟต้องร้องเพลงนี้ทุกครั้งที่ออกแสดง และปรากฏอยู่ในผลงานอัลบั้มแทบทุกชุดของปียัฟหลังจากนั้น

คำร้องภาษาอังกฤษของเพลงนี้ แต่งโดยแม็ก เดวิส ถูกนำมาขับร้องโดย อารีธา แฟรงคลิน ดอนนา ซัมเมอร์ บิง ครอสบี ดีน มาร์ติน เอลลา ฟิตซ์เจอรัลด์ หลุยส์ อาร์มสตรอง เชอร์ลีย์ แบสซีย์

ชื่อ ลาวีอ็องโรซ ถูกนำมาใช้เป็นชื่อภาพยนตร์สารคดีชีวประวัติของปียัฟ ในปี ค.ศ. 1998 และเป็นชื่อที่ใช้ในการฉายทั่วโลก ของภาพยนตร์ฝรั่งเศส *La Môme* ภาพยนตร์ชีวประวัติของปียัฟ นำแสดงโดยมารียง กอตียาร์

ใน ค.ศ. 2018 ไอซ์วัน หรือ ไอจือวอน กลุ่มศิลปินหญิงสัญชาติเกาหลีใต้และญี่ปุ่น ได้นำชื่อ 라비앙로즈 (La vie en rose) ไปเป็นชื่อเพลงโพรโมตหลักในมินิอัลบั้มแรก (คัลเลอร์ไรซ์)

## อ้างอิง

## แหล่งข้อมูลอื่น

* La vie en rose (1945) by Édith Piaf (ในภาษาฝรั่งเศส)
# วิลเลียม โฮลเดน

| วิลเลียม โฮลเดน |
| --- |
| วิลเลียม โฮลเดน ปี 1954 |
| สารนิเทศภูมิหลัง |
| เกิด | (1918-04-17)17 เมษายน ค.ศ. 1918 วิลเลียม แฟรงคลิน บีเดิล จูเนียร์ O'Fallon, Illinois, สหรัฐอเมริกา |
| เสียชีวิต | 12 พฤศจิกายน ค.ศ. 1981(1981-11-12) (63 ปี) แซนตามอนิกา รัฐแคลิฟอร์เนีย สหรัฐอเมริกา |
| คู่สมรส | Brenda Marshall (1941-1971) |
| บุตร | 4 คน |
| อาชีพ | นักแสดง |
| ปีที่แสดง | 1939-1981 |

**วิลเลียม โฮลเดน** (อังกฤษ: *William Holden*) ชื่อเกิด **วิลเลียม แฟรงคลิน บีเดิล จูเนียร์** (อังกฤษ: *William Franklin, Jr.*) (17 เมษายน ค.ศ. 1918 - 12 พฤศจิกายน ค.ศ. 1981) เป็นนักแสดงชาวอเมริกัน โฮลเดนได้รับรางวัลออสการ์ ในสาขานักแสดงนำชายยอดเยี่ยมในปี 1954 และได้รับรางวัลเอมมีในสาขานักแสดงนำยอดเยี่ยมในปี ค.ศ. 1974

เขามีชื่ออยู่ใน 10 อันดับดาราแห่งปี ถึง 6 ครั้ง (1954-1958, 1961) และมีชื่ออยู่ในการจัดอันดับของสถาบันภาพยนตร์อเมริกันในหัวข้อ 100 ดาราในรอบ 100 ปี ในอันดับที่ 25

## อ้างอิง
# ยาสชา ไฮเฟตซ์

| ยาสชา ไฮเฟตซ์ |
| --- |
| ไฮเฟตซ์ในปี 1953 |
| ข้อมูลพื้นฐาน |
| เกิด | (1901-02-02)2 กุมภาพันธ์ ค.ศ. 1901 วิลนีอัส จักรวรรดิรัสเซีย |
| เสียชีวิต | 10 ธันวาคม ค.ศ. 1987(1987-12-10) (86 ปี) ลอสแอนเจลิส รัฐแคลิฟอร์เนีย สหรัฐอเมริกา |
| แนวเพลง | ดนตรีคลาสสิก |
| อาชีพ | นักไวโอลิน, ครูสอนดนตรี |
| เครื่องดนตรี | ไวโอลิน |
| ช่วงปี | 1910–1987 |
| ค่ายเพลง | RCA Victor, Columbia Masterworks |
|  |
| เว็บไซต์ | www.JaschaHeifetz.com |

**ยาสชา ไฮเฟตซ์** (ลิทัวเนีย: *Jascha Heifetzas*) เป็นนักไวโอลินชาวยิวรัสเซีย-ลิทัวเนีย ซึ่งส่วนใหญ่ใช้ชีวิตอยู่ในสหรัฐอเมริกา และโอนสัญชาติเป็นชาวอเมริกัน ไฮเฟตซ์ได้รับการยกย่องเป็นอัจฉริยะ เป็นหนึ่งในนักไวโอลินที่ดีที่สุดตลอดกาล

ไฮเฟตซ์เกิดในครอบครัวชาวยิวที่เมืองวิลนีอัส ในจักรวรรดิรัสเซีย ปัจจุบันเป็นเมืองหลวงของลิทัวเนีย บิดาเป็นครูสอนไวโอลินและหัวหน้าวงออร์เคสตราแห่งเมืองวิลนีอัส ซึ่งเป็นครูดนตรีคนแรกของเขาตั้งแต่อายุ 4 ปี ไฮเฟตซ์แสดงความสามารถทางดนตรีให้เห็นมาตั้งแต่เด็ก และได้เข้าศึกษาต่อที่สถาบันดนตรีแห่งกรุงเซนต์ปีเตอร์สเบิร์กตั้งแต่อายุ 9 ปี โดยเป็นลูกศิษย์ของลีโอโปลด์ อาวเออร์ และเริ่มตระเวนแสดงในยุโรปตั้งแต่อายุ 12 ปี

ไฮเฟตซ์มีโอกาสได้แสดงในสหรัฐอเมริกาตั้งแต่อายุ 16 ปี โดยเปิดตัวที่คาร์เนกีฮอลล์เมื่อวันที่ 7 พฤศจิกายน ค.ศ. 1917 และประสบความสำเร็จเป็นอย่างสูงจากการบันทึกเสียงกับค่ายอาร์ซีเอ วิคเตอร์ และเดคคาเร็กเคิดส์

ตั้งแต่ปี ค.ศ. 1972 ไฮเฟตซ์มีอาการบาดเจ็บที่กล้ามเนื้อและเส้นเอ็นบริเวณไหล่ขวา ซึ่งเป็นผลมาจากการเล่นไวโอลิน เขาเข้ารับการผ่าตัดแต่ก็ส่งผลให้ไม่สามารถยกแขนซ้ายได้สูงเหมือนแต่ก่อน จึงเลิกตระเวนแสดงดนตรีและบันทึกแผ่นเสียง หันมาเป็นครูสอนดนตรีที่มหาวิทยาลัยแคลิฟอร์เนีย ลอสแอนเจลิส และมหาวิทยาลัยเซาเทิร์นแคลิฟอร์เนีย ตั้งแต่ปี 1982 เขาเลิกสอนที่มหาวิทยาลัยเหลือเพียงชั้นเรียนส่วนตัวที่บ้านของเขาในเบเวอร์ลีฮิลส์

นอกเหนือจากดนตรีคลาสสิกแล้ว ไฮเฟตซ์ยังชื่นชอบดนตรีแจ๊ส และยังแต่งเพลงแจ๊สชื่อ "When You Make Love to Me (Don't Make Believe)" โดยใช้นามแฝงว่า *Jim Hoyl* ขับร้องโดยบิง ครอสบี

## อ้างอิง

## แหล่งข้อมูลอื่น

* เว็บไซต์ทางการ
* Prominent People – Jascha Heifetz เก็บถาวร 2008-01-10 ที่ เวย์แบ็กแมชชีน
* Jascha Heifetz เก็บถาวร 2007-08-13 ที่ เวย์แบ็กแมชชีน at Sony BMG Masterworks
* NPR Classical Music: Heifetz at War: Behind the Scenes, Near the Front
* "The Violinist of the Century" – 3-part series on AdventuresInMusic.biz เก็บถาวร 2006-06-28 ที่ เวย์แบ็กแมชชีน
* ญาช่า ไฮเฟตซ์ อัจฉริยะที่ถูกพ่อแม่รังแก??
* Heifetz As I Knew Him (book review) 8 ตอนจบ
# เอตตา เจมส์

| เอตตา เจมส์ |
| --- |
| เอตตา เจมส์ ร้องเพลงในปี 1990 |
| ข้อมูลพื้นฐาน |
| ชื่อเกิด | Jamesetta Hawkins |
| รู้จักในชื่อ | Miss Peaches |
| เกิด | (1938-01-25)25 มกราคม ค.ศ. 1938 |
| ที่เกิด | ลอสแอนเจลิส รัฐแคลิฟอร์เนีย สหรัฐ |
| เสียชีวิต | 20 มกราคม ค.ศ. 2012(2012-01-20) (73 ปี) |
| แนวเพลง | บลูส์, อาร์แอนด์บี, ร็อกแอนด์โรล, แจ๊ซ, ดนตรีโซล |
| อาชีพ | นักร้อง-นักแต่งเพลง |
| ช่วงปี | 1954–2012 |
| ค่ายเพลง | Modern Chess Argo Crown Cadet Island Private Music RCA |
|  |
| เว็บไซต์ | Official Website |

**เอตตา เจมส์** (อังกฤษ: *Etta James*) ชื่อเกิด **เจมส์เซตตา ฮอว์กินส์** (อังกฤษ: *Jamesetta Hawkins*) เกิดเมื่อวันที่ 25 มกราคม ค.ศ. 1938 เป็นนักร้องและนักแต่งเพลง ชาวอเมริกัน ในแนวบลูส์, ดนตรีโซล, อาร์แอนด์บี, ร็อกแอนด์โรล, กอสเปล และแจ๊ซ เธอได้รับรางวัลแกรมมี่ 4 ครั้งและรางวัลบลูส์มิวสิกอวอร์ดส 17 ครั้ง เธอมีชื่ออยู่ในร็อกแอนด์โรลฮอลออฟเฟม ในปี 1993 ,และมีชื่อในบลูส์ฮอลออฟเฟมในปี 2001 และ แกรมมี่ฮอลออฟเฟม ในปี 1999 และ 2008

ในยุคทศวรรษ 1950 และ 1960 เธอประสบความสำเร็จในฐานะนักร้องแนวบลูส์และอาร์แอนด์บี มีชื่อเสียงในการร้องเพลง "At Last" ที่มักใช้ในภาพยนตร์ รายการโทรทัศน์ โฆษณา เว็บไซต์ หลายแห่ง เธอมีเสียงแบบ contralto

## อ้างอิง
# ลินดา รอนสตัดต์

| ลินดา รอนสตัดต์ |
| --- |
|  |
| ข้อมูลพื้นฐาน |
| ชื่อเกิด | มาเรีย ลินดา รอนสตัดต์ |
| เกิด |  (1946-07-15) 15 กรกฎาคม ค.ศ. 1946 |
| ที่เกิด | Tucson, Arizona, U.S. |
| แนวเพลง | ร็อก, ร็อกแอนด์โรล, ดนตรีโฟล์ก, คันทรี, คันทรีร็อก, ranchera, Mariachi, ดนตรีละติน, อาร์แอนด์บี, cajun, บิ๊กแบนด์, แจ๊ส, ป็อป, อาร์ตร็อก, อคูสติกร็อก |
| อาชีพ | นักร้อง-นักแต่งเพลง, นักดนตรี, โปรดิวเซอร์เพลง, นักแสดง |
| เครื่องดนตรี | เสียงร้อง |
| ช่วงปี | 1967 – 2011 |
| ค่ายเพลง | Capitol Elektra/Asylum Verve Vanguard |

**มาเรีย ลินดา รอนสตัดต์** (อังกฤษ: *Maria Linda Ronstadt*) หรือ**ลินดา รอนสตัดต์** (อังกฤษ: *Linda Ronstadt*) เกิดเมื่อวันที่ 15 กรกฎาคม ค.ศ. 1946 เป็นนักร้องชาวอเมริกัน ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของเธอกว่า 4 ทศวรรษ เธอเคยได้รับรางวัลแกรมมี่มาแล้วหลายครั้ง, 2 รางวัลคันทรีมิวสิกอวอร์ดส, 1 รางวัลเอมมี และ 1 รางวัลอัลมา และในสหรัฐอเมริกาเธอได้รับรางวัลแผ่นเสียงทองคำ รางวัลแผ่นเสียงทองคำขาว จากหลายอัลบั้ม นอกจากนี้ ยังเคยได้รับการเสนอชื่อรางวัลโทนีและรางวัลลูกโลกทองคำอีกด้วย

นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง

เธอมีผลงานอัลบั้มเพลงในฐานะศิลปินเดี่ยวกว่า 30 ชุด มีอัลบั้มรวมเพลงกว่า 15 ชุด เคยร่วมงานกับศิลปินหลากหลายกว่า 120 อัลบั้ม เธอมีซิงเกิลติดชาร์ตบิลบอร์ดฮ็อต 100 อยู่ 38 ซิงเกิล ซึ่งมี 21 ซิงเกิลติดท็อป 40 และมี 10 ซิงเกิลติดท็อป 10 และมี 3 ซิงเกิลขึ้นสูงสุดอันดับ 2 และมีซิงเกิลอันดับ 1 คือเพลง "You're No Good"

## อ้างอิง